el el el el el el el el el el el el el el el el el el el el el el el el el el el el el el en el el en el en el el en el en el el en el en el el en el de el el en ht ceb br yi hbs_lat en el en el el el el el el el el el el
Η '''Βόρεια Θάλασσα''' είναι θάλασσα του [[Ατλαντικός ωκεανός|Ατλαντικού ωκεανού]], στα βόρεια της [[Ευρώπη|Ευρώπης]].
Η Βόρεια Θάλασσα βρίσκεται μεταξύ της [[Νορβηγία|Νορβηγίας]] και της [[Δανία|Δανίας]] στα ανατολικά, του [[Ηνωμένο Βασίλειο|Ηνωμένου Βασιλείου]] στα δυτικά, και της [[Γερμανία|Γερμανίας]], της [[Ολλανδία|Ολλανδίας]], του [[Βέλγιο|Βελγίου]] και της [[Γαλλία|Γαλλίας]] στα νότια. Μία παραφυάδα της Βόρειας Θάλασσας αποτελεί το ''Σκάγκερρακ'' (''Skagerrak'') μεταξύ της Δανίας, της Νορβηγίας και της [[Σουηδία|Σουηδίας]] που συνδέεται με τη [[Βαλτική Θάλασσα]]. Στα νότια η Βόρεια Θάλασσα συνδέεται με τον υπόλοιπο Ατλαντικό ωκεανό με τον ισθμό του [[Ντόβερ]] στο Αγγλικό Κανάλι και στα βόρεια μέσω της [[Νορβηγική Θάλασσα|Νορβηγικής Θάλασσας]].
Μείζονες ποταμοί που διοχετεύουν τα νερά τους στη θάλασσα είναι οι [[Έλβας]], [[Βέζερ]], Εμς, [[Ρήνος]], [[Μεύσης|Μέους]], Σέλντ, [[Τάμεσης]] και Χάμπερ. Το Κανάλι του [[Κίελο|Κίελ]], μία από τις πιο πολυσύχναστες πλεύσιμες υδάτινες διόδους στον κόσμο, συνδέει τη Βόρεια Θάλασσα με τη Βαλτική.
Η ονομασία της προέρχεται με τους κατοίκους της [[Φρισία|Φρισίας]] που ζούσαν νοτίως της θάλασσας την οποία αποκαλούσαν Βόρεια, ξεχωρίζοντάς τη από την Ανατολική (Βαλτική), την πλέον αποξηραμένη Νότια και την Μέση Θάλασσα.
Την κλασική εποχή το υδάτινο αυτό σώμα αποκαλείτο και Οκεάνουμ ή Μάρε Γκερμανίκουμ (''Oceanum'' ή ''Mare Germanicum''), δηλαδή Γερμανικός Ωκεανός ή Θάλασσα. Το όνομα αυτό χρησιμοποιείτο ευρέως στα [[Αγγλική γλώσσα|Αγγλικά]] και σε άλλες γλώσσες παράλληλα με την ονομασία Βόρεια Θάλασσα μέχρι τις αρχές του δεκάτου ογδόου αιώνα. Ως τον δέκατο ένατο αιώνα το όνομα Γερμανική Θάλασσα σπάνιζε ακόμα και στην [[Γερμανία]]. Στα δανικά η Βόρεια Θάλασσα αποκαλείται επίσης ''Vesterhavet'' (εκτός από ''Nordsøen'') που σημαίνει Δυτικός Ωκεανός καθώς βρίσκεται στα δυτικά της Δανίας.
Η πλημμύρα της Βόρειας Θάλασσας το [[1953]] προκάλεσε πάνω από 2000 θανάτους στο [[Ηνωμένο Βασίλειο]] και την [[Ολλανδία]].
Κατά τη διάρκεια των Παγετώνων ένα μεγάλο μέρος της Βόρειας Θάλασσας ήταν ξηρά, πιθανότατα [[τούντρα]].
== Φυσικοί πόροι ==
Στη Βόρεια Θάλασσα υπάρχει σημαντική ποσότητα [[πετρέλαιο|πετρελαίου]] και [[φυσικό αέριο|φυσικού αερίου]] κάτω από τον θαλάσσιο πυθμένα.
== Εξωτερικές συνδέσεις ==
* http://www.nordsee.org/ -- Hallo Nordseefreunde
* http://www.nordsoemuseet.dk/ --  ''Nordsømuseet i Hirtshals '': Το Μουσείο της Βόρειας Θάλασσας στο Hirtshals , Δανία